**ORDIN Nr. .........................**

**pentru modificarea și completarea Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022**

ramelor

 Văzând Referatul de aprobare nr. ................................ al Direcției generală sănătate publică și programe de sănătate din cadrul Ministerului Sănătății,

 având în vedere prevederile:

* articolul 51 alin. (5) din Legea nr. 95/2006 privind reforma în domeniul sănătății, republicată, cu modificările și completările ulterioare;
* articolul 2, alin. (2) din Hotărârea Guvernului nr. 423/2022 privind aprobarea programelor naționale de sănătate;

în temeiul prevederilor articolul 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare.

ministrul sănătății emite următorul

**ORDIN**

**Art. I**. Normele tehnice de realizare a programelor naționale de sănătate publică, aprobate prin Ordinul ministrului sănătății nr. 964/2022, publicat în Monitorul Oficial al României, Partea I, nr. 320 și 320 bis din 1 aprilie 2022, cu modificările și completările ulterioare, se modifică și se completează după cum urmează:

1. La Anexa nr. 6 la normele tehnice la punctul VI. ” Programul naţional de securitate transfuzională”, litera C. „Activităţi”, punctul 5. se abrogă.
2. La Anexa nr. 6 la normele tehnice la punctul VI. ” programul naţional de securitate transfuzională”, litera D. „Indicatori de evaluare”, se modifică și va avea următorul cuprins:

**D. Indicatori de evaluare:**

    1. Indicatori fizici:

    1.1. număr donări/unităţi recoltate şi testate pe an: 410.000 donări;

    2. Indicatori de eficienţă:

    2.1. cost mediu estimat/unitate de sânge recoltată şi testată: 467 lei **\*)**

    3. Indicatori de rezultat: menţinerea numărului de donatori la nivelul anului precedent.

 **\*)** Intră in vigoare la 01.01.2024.

Art. II. Direcţiile de specialitate din cadrul Ministerului Sănătăţii și unităţile de specialitate care implementează programul vor duce la îndeplinire prevederile prezentului ordin.

Art. III. - Prezentul ordin se publică în Monitorul Oficial al României, Partea I.

p. MINISTRUL SĂNĂTĂȚII

PROF. UNIV. DR. ADRIANA PISTOL

SECRETAR DE STAT